title: Smernica Rady 2010/18/EÚ z  8. marca 2010 , ktorou sa vykonáva revidovaná Rámcová dohoda o rodičovskej dovolenke uzavretá medzi BUSINESSEUROPE, UEAPME, CEEP a ETUC a zrušuje smernica 96/34/ES (Text s významom pre EHP)

text:
               18.3.2010

               SK

               Úradný vestník Európskej únie

               L 68/13

         SMERNICA RADY 2010/18/EÚ
   z 8. marca 2010,
   ktorou sa vykonáva revidovaná Rámcová dohoda o rodičovskej dovolenke uzavretá medzi BUSINESSEUROPE, UEAPME, CEEP a ETUC a zrušuje smernica 96/34/ES
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 155 ods. 2,
   so zreteľom na návrh Európskej komisie,
   keďže:

               (1)

               V článku 153 Zmluvy o fungovaní Európskej únie (ďalej len „ZFEÚ“) sa umožňuje Únii podporovať a dopĺňať činnosti členských štátov, okrem iného aj v oblasti rovnosti medzi mužmi a ženami, pokiaľ ide o rovnaké príležitosti na trhu práce a rovnaké zaobchádzanie v práci.

               (2)

               V súlade s článkom 155 ods. 1 ZFEÚ môže sociálny dialóg na úrovni Únie viesť k zmluvným vzťahom vrátane uzatvorenia dohôd, ak si to vedenie a zamestnanci (ďalej len „sociálni partneri“) želajú. Sociálni partneri môžu v súlade s článkom 155 ods. 2 ZFEÚ spoločne požiadať o to, aby sa zmluvy, ktoré uzatvorili na úrovni Únie v oblastiach, na ktoré sa vzťahuje článok 153 ZFEÚ, vykonali rozhodnutím Rady na návrh Komisie.

               (3)

               Rámcovú dohodu o rodičovskej dovolenke uzavreli európske medziodvetvové organizácie sociálnych partnerov (ETUC, UNICE a CEEP) 14. decembra 1995 a do účinnosti ju uviedla smernica Rady 96/34/ES z 3. júna 1996 o Rámcovej dohode o rodičovskej dovolenke uzavretej medzi UNICE, CEEP a ETUC (1). Uvedená smernica sa zmenila a doplnila a rozšírila na Spojené kráľovstvo Veľkej Británie a Severného Írska smernicou Rady 97/75/ES (2). Smernica 96/34/ES významne prispela k tomu, že pracujúcim rodičom v členských štátoch sa vďaka opatreniam v súvislosti s dovolenkou zlepšili možnosti na lepšie zosúladenie pracovných a rodinných povinností.

               (4)

               V súlade s článkom 138 ods. 2 a 3 Zmluvy o založení Európskeho spoločenstva (ďalej len „Zmluva o ES“) (3) sa Komisia v rokoch 2006 a 2007 konzultovala s európskymi sociálnymi partnermi, ako možno dosiahnuť ďalšie zlepšenie v oblasti zosúladenia pracovného, súkromného a rodinného života, najmä pokiaľ ide o súčasné právne predpisy Spoločenstva o ochrane materstva a o rodičovskej dovolenke, ako aj o možnosti zavedenia nových druhov dovolenky z rodinných dôvodov, ako napr. otcovská dovolenka, dovolenka z dôvodu adopcie a dovolenka na starostlivosť o členov rodiny.

               (5)

               Tri všeobecné európske medziodvetvové organizácie sociálnych partnerov (Európska konfederácia odborových zväzov – ETUC, Európske centrum podnikov s verejnou účasťou a podnikov všeobecného hospodárskeho záujmu – CEEP a BUSINESSEUROPE, predtým nazývaná Európsky zväz priemyselných a zamestnávateľských konfederácií – UNICE) a európska medziodvetvová organizácia sociálnych partnerov zastupujúca určitú kategóriu podnikov (Európska asociácia remesiel, malých a stredných podnikov – UEAPME) 11. septembra 2008 informovali Komisiu o svojom úmysle začať postup v súlade s článkom 138 ods. 4 a článkom 139 Zmluvy o ES (4) s cieľom zrevidovať rámcovú dohodu o rodičovskej dovolenke uzatvorenú v roku 1995.

               (6)

               Uvedené organizácie 18. júna 2009 podpísali revidovanú rámcovú dohodu o rodičovskej dovolenke (ďalej len „revidovaná rámcová dohoda“) a predložili Komisii spoločnú žiadosť o predloženie návrhu rozhodnutia Rady, ktorým by sa táto revidovaná rámcová dohoda vykonávala.

               (7)

               V priebehu rokovaní európski sociálni partneri zrevidovali celú Rámcovú dohodu o rodičovskej dovolenke z roku 1995. Bolo by preto vhodnejšie smernicu 96/34/ES zrušiť a nahradiť novou smernicou, než ju len zmeniť a doplniť.

               (8)

               Keďže ciele tejto smernice, a to konkrétne lepšie zosúladenie pracovného, súkromného a rodinného života pracujúcich rodičov a zlepšenie rovnosti medzi mužmi a ženami, pokiaľ ide o príležitosti na trhu práce a zaobchádzanie v práci v celej Únii, nie je možné uspokojivo dosiahnuť na úrovni jednotlivých členských štátov, ale možno ich lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica nepresahuje rámec nevyhnutný na dosiahnutie týchto cieľov.

               (9)

               Komisia pri vypracúvaní tohto návrhu smernice prihliadla na reprezentatívnosť zmluvných strán revidovanej rámcovej dohody, ich mandát a zákonnosť článkov revidovanej rámcovej dohody a na jej súlad s príslušnými ustanoveniami týkajúcimi sa malých a stredných podnikov.

               (10)

               Komisia oboznámila so svojím návrhom Európsky parlament a Európsky hospodársky a sociálny výbor.

               (11)

               V článku 1 ods. 1 revidovanej rámcovej dohody sa v súlade so všeobecnými zásadami práva Únie v oblasti sociálnej politiky uvádza, že touto dohodou sa stanovujú minimálne požiadavky.

               (12)

               V článku 8 ods. 1 revidovanej rámcovej dohody sa uvádza, že členské štáty môžu uplatniť alebo zaviesť priaznivejšie ustanovenia než tie, ktoré sú ustanovené v dohode.

               (13)

               V článku 8 ods. 2 revidovanej rámcovej dohody sa uvádza, že vykonávanie ustanovení tejto dohody nemôže byť právoplatným dôvodom na zníženie všeobecnej úrovne ochrany poskytovanej pracovníkom v oblasti patriacej do rozsahu pôsobnosti tejto dohody.

               (14)

               Členské štáty by mali zabezpečiť účinné, primerané a odrádzajúce sankcie v prípade akéhokoľvek porušenia povinností podľa tejto smernice.

               (15)

               Členské štáty môžu na základe spoločnej žiadosti poveriť vykonávaním tejto smernice sociálnych partnerov za predpokladu, že tieto členské štáty prijmú všetky potrebné opatrenia, aby mohli kedykoľvek zaručiť výsledky uložené touto smernicou.

               (16)

               V súlade s bodom 34 Medziinštitucionálnej dohody o lepšej tvorbe práva (5) sa členské štáty vyzývajú, aby pre seba a v záujme Únie vypracovali a zverejnili vlastné tabuľky zhody, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,

         PRIJALA TÚTO SMERNICU:
   Článok 1
   Touto smernicou sa uvádza do účinnosti revidovaná Rámcová dohoda o rodičovskej dovolenke uzavretá 18. júna 2009 európskymi medziodvetvovými organizáciami sociálnych partnerov (BUSINESSEUROPE, UEAPME, CEEP a ETUC), ktorá je uvedená v prílohe.
   Článok 2
   Členské štáty určia, aké sankcie sú uplatniteľné v prípade porušenia vnútroštátnych ustanovení prijatých podľa tejto smernice. Tieto sankcie musia byť účinné, primerané a odradzujúce.
   Článok 3
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou alebo zabezpečia, aby sociálni partneri zaviedli nevyhnutné opatrenia dohodou, najneskôr do 8. marca 2012. Bezodkladne o tom informujú Komisiu.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Na účely dosiahnutia súladu s touto smernicou sa členským štátom môže toto obdobie predĺžiť maximálne o jeden rok, ak je to potrebné vzhľadom na osobitné ťažkosti alebo v prípade vykonávania prostredníctvom kolektívnej zmluvy. Komisii to oznámia najneskôr do 8. marca 2012, pričom uvedú dôvody, pre ktoré sa vyžaduje toto obdobie predĺžiť.
   3.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 4
   Smernica 96/34/ES sa zrušuje s účinnosťou od 8. marca 2012. Odkazy na smernicu 96/34/ES sa považujú za odkazy na túto smernicu.
   Článok 5
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Táto smernica je určená členským štátom.

      V Bruseli 8. marca 2010

            Za Radu

            predseda

         C. CORBACHO

      (1)  Ú. v. ES L 145, 19.6.1996, s. 4.

      (2)  Ú. v. ES L 10, 16.1.1998, s. 24.

      (3)  Prečíslované na článok 154 ods. 2 a 3 ZFEÚ.

      (4)  Prečíslované na článok 154 ods. 4 a článok 155 ZFEÚ.

      (5)  Ú. v. EÚ C 321, 31.12.2003, s. 1.

      PRÍLOHA

         RÁMCOVÁ DOHODA O RODIČOVSKEJ DOVOLENKE (REVIDOVANÉ ZNENIE)

         18. júna 2009

      Táto rámcová dohoda medzi európskymi sociálnymi partnermi BUSINESSEUROPE, UEAPME, CEEP a ETUC (a kontaktným výborom Eurocadres/CEC) je revidovaným znením Rámcovej dohody o rodičovskej dovolenke uzavretej 14. decembra 1995, ktorou sa stanovujú minimálne požiadavky týkajúce sa rodičovskej dovolenky ako dôležitého prostriedku na zosúladenie pracovných a rodinných povinností a podporu rovnosti príležitostí a rovnakého zaobchádzania s mužmi a ženami.
      Európski sociálni partneri žiadajú Komisiu, aby predložila túto rámcovú dohodu Rade, ktorá prijme rozhodnutie Rady, ktorým sa tieto požiadavky stanú záväznými v členských štátoch Európskej únie.
      I.   Všeobecné odôvodnenia

                  1.

                  So zreteľom na Zmluvu o ES, a najmä na jej články 138 a 139 (1);

                  2.

                  so zreteľom na článok 137 ods. 1 písm. c) a článok 141 Zmluvy o ES (2) a na zásadu rovnakého zaobchádzania (články 2, 3 a 13 Zmluvy o ES (3) a na nich založené sekundárne právne predpisy, najmä smernicu Rady 75/117/EHS o aproximácii právnych predpisov členských štátov týkajúcich sa uplatňovania zásady rovnakej odmeny pre mužov a ženy (4), smernicu Rady 92/85/EHS o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (5), smernicu Rady 96/97/ES, ktorou sa mení a dopĺňa smernica 86/378/EHS o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia (6), a smernicu Európskeho parlamentu a Rady 2006/54/ES o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (7);

                  3.

                  so zreteľom na Chartu základných práv Európskej únie zo 7. decembra 2000 a na jej články 23 a 33 týkajúce sa rovnosti mužov a žien a zosúladenia pracovného, súkromného a rodinného života;

                  4.

                  so zreteľom na správu Komisie o vykonávaní smernice Rady 96/34/ES z 3. júna 1996 o Rámcovej dohode o rodičovskej dovolenke uzavretej medzi UNICE, CEEP a ETUC;

                  5.

                  so zreteľom na cieľ Lisabonskej stratégie pre rast a zamestnanosť, ktorým je zvýšenie celkovej miery zamestnanosti na 70 %, zvýšenie miery zamestnanosti žien na 60 % a zvýšenie miery zamestnanosti starších pracovníkov na 50 %, na barcelonské ciele týkajúce sa poskytovania služieb zariadení starostlivosti o deti a na prínos politík k lepšiemu zosúladeniu pracovného, súkromného a rodinného života pri dosahovaní týchto cieľov;

                  6.

                  so zreteľom na akčný rámec pre rovnosť žien a mužov schválený európskymi sociálnymi partnermi 22. marca 2005, v ktorom je podpora rovnováhy medzi pracovným a súkromným životom uvedená ako jedna z prioritných oblastí činnosti a v ktorom sa poukazuje na to, že v záujme dosahovania ďalšieho pokroku v oblasti zosúladenia pracovného, súkromného a rodinného života je nutné zaviesť vyvážený, integrovaný a koherentný súbor opatrení zahŕňajúcich opatrenia v oblasti dovolenky, organizácie práce a infraštruktúry starostlivosti o deti;

                  7.

                  keďže opatrenia zamerané na lepšie zosúladenie pracovného, súkromného a rodinného života sú súčasťou širšej politickej agendy zaoberajúcej sa potrebami zamestnávateľov a pracovníkov a zlepšujú prispôsobivosť a zamestnateľnosť v rámci prístupu flexiistoty;

                  8.

                  keďže politiky zamerané na rodinu by mali prispievať k docieleniu rovnosti žien a mužov a malo by sa na ne nahliadať v kontexte demografických zmien, následkov starnutia obyvateľstva, preklenovania rozdielov medzi generáciami, podpory účasti žien v pracovnom procese a rozdelenia povinností starostlivosti o rodinu medzi ženy a mužov;

                  9.

                  keďže Komisia viedla s európskymi sociálnymi partnermi v rokoch 2006 a 2007 prvú a druhú fázu konzultácií o zosúladení pracovného, súkromného a rodinného života a okrem iného riešila otázku aktualizácie regulačného rámca na úrovni Spoločenstva a podporila európskych sociálnych partnerov v tom, aby posúdili ustanovenia ich rámcovej dohody o rodičovskej dovolenke v záujme jej revízie;

                  10.

                  keďže Rámcová dohoda európskych sociálnych partnerov z roku 1995 o rodičovskej dovolenke bola hybnou silou pozitívnych zmien, zabezpečila spoločný základ pre rovnováhu medzi pracovným a súkromným životom v členských štátoch a zohrala významnú úlohu v oblasti pomoci pracujúcim rodičom dosiahnuť lepšie zosúladenie pracovného, súkromného a rodinného života; európski sociálni partneri sa však na základe spoločného hodnotenia domnievajú, že niektoré prvky tejto dohody je potrebné prispôsobiť alebo zrevidovať, aby bolo možné lepšie dosiahnuť jej ciele;

                  11.

                  keďže určité aspekty je potrebné prispôsobiť vzhľadom na narastajúcu rozmanitosť pracovnej sily a zmien v spoločnosti vrátane čoraz väčšej rozmanitosti usporiadania rodiny pri súčasnom dodržiavaní vnútroštátnych právnych predpisov, kolektívnych zmlúv a/alebo zaužívanej praxe;

                  12.

                  keďže v mnohých členských štátoch neviedli opatrenia, ktoré mali mužov podnietiť k tomu, aby sa vo vyváženej miere podieľali na rodinných povinnostiach, k uspokojivým výsledkom; mali by sa preto prijať účinnejšie opatrenia na vyváženejšie rozdelenie zodpovednosti v rámci rodiny medzi mužmi a ženami;

                  13.

                  keďže v mnohých členských štátoch je zavedená široká škála politických opatrení a postupov týkajúcich sa režimu dovolenky, starostlivosti o deti a pružnej úpravy pracovného času, ktoré sú prispôsobené potrebám pracovníkov a zamestnávateľov a ktorých cieľom je podpora rodičov pri zosúlaďovaní ich pracovného, súkromného a rodinného života; tieto opatrenia a postupy by sa mali vziať do úvahy pri vykonávaní tejto dohody;

                  14.

                  keďže táto rámcová dohoda je jedným prvkom činnosti európskych sociálnych partnerov v oblasti zosúladenia pracovného, súkromného a rodinného života;

                  15.

                  keďže táto dohoda je rámcovou dohodou, ktorou sa stanovujú minimálne požiadavky a ustanovenia týkajúce sa rodičovskej dovolenky, odlišnej od materskej dovolenky, ako aj pracovné voľno z dôvodu vyššej moci, pričom stanovenie podmienok vzniku nároku na túto dovolenku a podrobné pravidlá jej uplatňovania sa ponecháva na členské štáty a sociálnych partnerov, aby sa tak prihliadlo na situáciu v jednotlivých členských štátoch;

                  16.

                  keďže právo na rodičovskú dovolenku podľa tejto dohody je individuálnym právom, ktoré je v zásade neprenosné, ale členské štáty môžu povoliť jeho prenosnosť. Zo skúseností vyplýva, že neprenosnosť tejto dovolenky môže pôsobiť ako pozitívny stimul na čerpanie dovolenky zo strany otcov, európski sociálni partneri sa preto dohodli na neprenosnosti časti tejto dovolenky;

                  17.

                  keďže je dôležité zohľadniť osobitné potreby rodičov detí so zdravotným postihnutím alebo rodičov dlhodobo chorých detí;

                  18.

                  keďže členské štáty by mali zabezpečiť, aby nároky na vecné dávky v rámci nemocenského poistenia zostali počas minimálneho obdobia rodičovskej dovolenky zachované;

                  19.

                  keďže členské štáty by pri vykonávaní tejto dohody mali tam, kde je to vhodné z hľadiska vnútroštátnych podmienok a s prihliadnutím na rozpočtovú situáciu, zvážiť aj zachovanie nároku na príslušné dávky sociálneho zabezpečenia počas minimálneho obdobia rodičovskej dovolenky, ako aj úlohu príjmov ako jedného z faktorov ovplyvňujúcich čerpanie rodičovskej dovolenky;

                  20.

                  keďže zo skúseností v členských štátoch vyplýva, že výška príjmov počas rodičovskej dovolenky je jedným z faktorov, ktorý má vplyv na jej čerpanie zo strany rodičov, najmä otcov;

                  21.

                  keďže dostupnosť pružnej úpravy pracovného času uľahčuje rodičom zosúladenie pracovných a rodičovských povinností a uľahčuje opätovné zapojenie do práce, najmä po návrate z rodičovskej dovolenky;

                  22.

                  keďže režim rodičovskej dovolenky má poskytnúť podporu pracujúcim rodičom v určitom období, aby si zachovali neprerušenú účasť na trhu práce; mala by sa preto venovať väčšia pozornosť tomu, aby rodičia zostali v priebehu tejto dovolenky v kontakte so zamestnávateľom alebo sa s ním dohodli na opatreniach zameraných na návrat do práce;

                  23.

                  keďže táto dohoda prihliada na potrebu zlepšovať podmienky sociálnej politiky, zvyšovať konkurencieschopnosť hospodárstva Európskej únie a predchádzať tomu, aby sa zavádzali administratívne, finančné a právne obmedzenia, ktoré by bránili vzniku a rozvoju malých a stredných podnikov;

                  24.

                  keďže sociálni partneri majú najlepšie predpoklady na to, aby našli riešenia, ktoré zodpovedajú potrebám zamestnávateľov a pracovníkov, a preto zohrávajú osobitnú úlohu pri vykonávaní, uplatňovaní, monitorovaní a hodnotení tejto dohody v širšom kontexte iných opatrení na zlepšenie zosúladenia pracovných a rodinných povinností a pri podpore rovnosti príležitostí a rovnakého zaobchádzania s mužmi a ženami,

            ZMLUVNÉ STRANY SA DOHODLI:
      II.   Obsah

         Článok 1:   Účel a rozsah pôsobnosti

                  1.

                  Touto dohodou sa stanovujú minimálne požiadavky na uľahčenie zosúladenia rodičovských a pracovných povinností pracujúcich rodičov s prihliadnutím na čoraz väčšiu rozmanitosť usporiadania rodiny pri súčasnom dodržiavaní vnútroštátnych právnych predpisov, kolektívnych zmlúv a/alebo zaužívanej praxe.

                  2.

                  Táto dohoda sa vzťahuje na všetkých pracovníkov a pracovníčky, ktorí majú pracovnú zmluvu alebo sú v pracovnoprávnom vzťahu vymedzenom zákonom, kolektívnymi zmluvami a/alebo zaužívanou praxou platnými v každom členskom štáte.

                  3.

                  Členské štáty a/alebo sociálni partneri z rozsahu pôsobnosti a uplatňovania tejto smernice nevylučujú pracovníkov, pracovné zmluvy alebo pracovnoprávne vzťahy len preto, že sa týkajú pracovníkov na čiastočný úväzok, pracovníkov so zmluvou na dobu určitú alebo osôb, ktoré uzavreli pracovnú zmluvu alebo sú v pracovnoprávnom vzťahu s agentúrou dočasného zamestnávania.

         Článok 2:   Rodičovská dovolenka

                  1.

                  Táto dohoda poskytuje pracovníkom a pracovníčkam individuálne právo na rodičovskú dovolenku z dôvodov narodenia alebo adopcie dieťaťa, aby sa mohli o toto dieťa starať do dosiahnutia veku, ktorý stanovia členské štáty a/alebo sociálni partneri, najviac však do veku 8 rokov.

                  2.

                  Rodičovská dovolenka sa poskytuje v trvaní najmenej štyroch mesiacov a v záujme podpory rovnosti príležitostí a rovnakého zaobchádzania s mužmi a ženami by mala byť v zásade neprenosná. Na podporu vyváženejšieho čerpania dovolenky zo strany oboch rodičov by najmenej jeden z uvedených štyroch mesiacov mal byť neprenosný. Pravidlá týkajúce sa tohto neprenosného obdobia sa stanovujú na vnútroštátnej úrovni prostredníctvom právnych predpisov a/alebo kolektívnych zmlúv s prihliadnutím na existujúce ustanovenia o dovolenke v členských štátoch.

         Článok 3:   Pravidlá uplatňovania rodičovskej dovolenky

                  1.

                  Podmienky prístupu k rodičovskej dovolenke a podrobné pravidlá jej uplatňovania sa stanovujú zákonom a/alebo kolektívnou zmluvou v členských štátoch, pričom sa musia rešpektovať minimálne požiadavky uvedené v tejto dohode. Členské štáty a/alebo sociálni partneri môžu najmä:

                              a)

                              rozhodnúť, či sa rodičovská dovolenka poskytuje v rozsahu celého pracovného času alebo jeho časti, po častiach, alebo systémom časových úverov s prihliadnutím na potreby zamestnávateľov i zamestnancov;

                              b)

                              podmieniť nárok na rodičovskú dovolenku odpracovaním určitého času a/alebo určitou dĺžkou pracovného pomeru, ktorá nesmie presiahnuť jeden rok; členské štáty a sociálni partneri, ktorí uplatňujú toto ustanovenie, zaistia, že v prípade po sebe nasledujúcich pracovných zmlúv na dobu určitú v zmysle smernice Rady 1999/70/ES o práci na dobu určitú uzatvorených s tým istým zamestnávateľom sa na výpočet rozhodného obdobia zohľadňuje celkové trvanie takýchto zmlúv;

                              c)

                              vymedziť podmienky, za ktorých môže zamestnávateľ po konzultáciách v súlade s vnútroštátnymi právnymi predpismi, kolektívnymi zmluvami a/alebo zaužívanou praxou odložiť poskytnutie rodičovskej dovolenky z oprávnených dôvodov týkajúcich sa prevádzky organizácie. Akýkoľvek problém vyplývajúci z uplatňovania tohto ustanovenia by sa mal riešiť v súlade s vnútroštátnymi právnymi predpismi, kolektívnymi zmluvami a/alebo zaužívanou praxou;

                              d)

                              navyše k prípadom uvedeným v písmene c) povoliť osobitné opatrenia na uspokojenie prevádzkových a organizačných potrieb malých podnikov.

                  2.

                  Členské štáty a/alebo sociálni partneri stanovujú lehoty, v rámci ktorých musí pracovník zamestnávateľa upovedomiť o svojom úmysle uplatniť svoje právo na rodičovskú dovolenku a uviesť dátum začiatku a ukončenia tejto dovolenky; členské štáty a/alebo sociálni partneri pri stanovení dĺžky týchto lehôt zohľadňujú záujmy pracovníkov a zamestnávateľov.

                  3.

                  Členské štáty a/alebo sociálni partneri sa vyzývajú, aby posúdili potrebu prispôsobenia podmienok vzniku nároku na rodičovskú dovolenku a pravidlá je uplatňovania potrebám rodičov detí s postihnutím alebo rodičov dlhodobo chorých detí.

         Článok 4:   Adopcia

                  1.

                  Členské štáty a/alebo sociálni partneri posúdia potrebu ďalších opatrení v záujme zohľadnenia osobitných potrieb adoptívnych rodičov.

         Článok 5:   Zamestnanecké práva a zákaz diskriminácie

                  1.

                  Po skončení rodičovskej dovolenky majú pracovníci právo vrátiť sa na to isté pracovné miesto, alebo ak to nie je možné, na rovnocenné alebo podobné pracovné miesto, ktoré je v súlade s ich pracovnou zmluvou alebo pracovnoprávnym vzťahom.

                  2.

                  Práva, ktoré pracovník mal alebo na ktoré sa mu tvoril nárok v čase začatia rodičovskej dovolenky, sa zachovávajú v existujúcom rozsahu až do konca rodičovskej dovolenky. Po skončení rodičovskej dovolenky tieto práva platia vrátane akýchkoľvek ich zmien vyplývajúcich z vnútroštátnych právnych predpisov, kolektívnych zmlúv a/alebo zaužívanej praxe.

                  3.

                  Členské štáty a/alebo sociálni partneri vymedzia štatút pracovnej zmluvy alebo pracovnoprávneho vzťahu počas rodičovskej dovolenky.

                  4.

                  Aby sa pracovníkom umožnil výkon ich práva na rodičovskú dovolenku, členské štáty a/alebo sociálni partneri prijmú v súlade s vnútroštátnym právom, kolektívnymi zmluvami a/alebo zaužívanou praxou potrebné opatrenia na ochranu pracovníkov pred znevýhodňovaním alebo prepustením z dôvodu podania žiadosti o rodičovskú dovolenku alebo čerpania rodičovskej dovolenky.

                  5.

                  Zvažovanie všetkých záležitostí týkajúcich sa sociálneho zabezpečenia vo vzťahu k tejto dohode a rozhodovanie o nich prináleží členským štátom a/alebo sociálnym partnerom v súlade s vnútroštátnym právom a/alebo kolektívnymi zmluvami, a to s prihliadnutím na dôležitosť zachovania nárokov na dávky sociálneho zabezpečenia v rámci rozličných systémov, najmä v oblasti zdravotnej starostlivosti.
                  Zvažovanie všetkých záležitostí týkajúcich sa príjmov vo vzťahu k tejto dohode a rozhodovanie o nich prináleží členským štátom a/alebo sociálnym partnerom v súlade s vnútroštátnym právom, kolektívnymi zmluvami a/alebo zaužívanou praxou, a to s prihliadnutím na úlohu príjmov ako na jeden z faktorov, ktorý má vplyv na čerpanie rodičovskej dovolenky.

         Článok 6:   Návrat do práce

                  1.

                  V záujme podpory lepšieho zosúladenia pracovného, súkromného a rodinného života členské štáty a/alebo sociálni partneri prijímajú potrebné opatrenia s cieľom zabezpečiť, aby pracovníci mohli pri návrate z rodičovskej dovolenky požiadať o zmenu dĺžky alebo rozvrhnutia pracovného času na stanovené obdobie. Zamestnávatelia tieto žiadosti zvažujú a reagujú na ne s prihliadnutím na potreby zamestnávateľov ako aj pracovníkov.
                  Pravidlá v súvislosti s týmto odsekom sa stanovujú v súlade s vnútroštátnym právom, kolektívnymi zmluvami a/alebo zaužívanou praxou.

                  2.

                  V záujme uľahčenia návratu do práce po rodičovskej dovolenke sa pracovníci a zamestnávatelia vyzývajú, aby v priebehu rodičovskej dovolenky zostali v kontakte a aby sa zúčastnené strany dohodli na vhodných opatreniach zameraných na opätovné zapojenie pracovníka do pracovného procesu s prihliadnutím na vnútroštátne právne predpisy, kolektívne zmluvy a/alebo zaužívanú prax.

         Článok 7:   Pracovné voľno z dôvodu vyššej moci

                  1.

                  Členské štáty a/alebo sociálni partneri prijmú v súlade s vnútroštátnymi právnymi predpismi, kolektívnymi zmluvami a/alebo zaužívanou praxou potrebné opatrenia na to, aby sa pracovníkom zaručilo právo na pracovné voľno z dôvodu vyššej moci v dôsledku naliehavých rodinných dôvodov v prípadoch choroby alebo úrazu, pri ktorých je bezprostredná prítomnosť pracovníka nevyhnutná.

                  2.

                  Členské štáty a/alebo sociálni partneri môžu upresniť podmienky vzniku uvedeného práva a podrobné pravidlá uplatňovania článku 7 ods. 1 a obmedziť tento nárok na určité časové obdobie za rok a/alebo za prípad.

         Článok 8:   Záverečné ustanovenia

                  1.

                  Členské štáty môžu uplatňovať alebo zaviesť priaznivejšie ustanovenia než tie, ktoré sú ustanovené v tejto dohode.

                  2.

                  Vykonávanie ustanovení tejto dohody nie je právoplatným dôvodom na zníženie všeobecnej úrovne ochrany poskytovanej pracovníkom v oblasti patriacej do rozsahu pôsobnosti tejto dohody. Tým nie je dotknuté právo členských štátov a/alebo sociálnych partnerov vypracovať iné legislatívne, regulačné alebo zmluvné ustanovenia s prihliadnutím na meniace sa okolnosti (vrátane zavedenia neprenosnosti), pokiaľ sú dodržané minimálne požiadavky ustanovené v tejto dohode.

                  3.

                  Touto dohodou nie je dotknuté právo sociálnych partnerov uzatvárať na vhodnej úrovni, vrátane európskej, dohody, ktorými zmenia a/alebo doplnia ustanovenia tejto dohody tak, aby zohľadnili osobitné okolnosti.

                  4.

                  Členské štáty prijmú zákony, iné právne predpisy a správne opatrenia potrebné na dosiahnutie súladu s rozhodnutím Rady do dvoch rokov od jeho prijatia alebo zabezpečia, aby do konca tohto obdobia potrebné opatrenia prijali sociálni partneri na základe dohody. V prípade potreby môžu členské štáty vzhľadom na osobitné ťažkosti alebo v prípade vykonávania prostredníctvom kolektívnej zmluvy predĺžiť obdobie potrebné na dosiahnutie súladu s týmto rozhodnutím, najviac však o jeden rok.

                  5.

                  Pri predchádzaní a riešení sporov a sťažností týkajúcich sa uplatňovania tejto dohody sa postupuje v súlade s vnútroštátnym právom, kolektívnymi zmluvami a/alebo zaužívanou praxou.

                  6.

                  Bez toho, aby boli dotknuté príslušné úlohy Komisie, vnútroštátnych súdov a Európskeho súdneho dvora, každú vec týkajúcu sa výkladu tejto dohody na európskej úrovni by v prvom stupni mala Komisia postúpiť zmluvným stranám, ktoré poskytnú svoje stanovisko.

                  7.

                  Zmluvné strany preskúmajú uplatňovanie tejto dohody po piatich rokoch odo dňa prijatia rozhodnutia Rady, ak o to požiada jedna zo strán tejto dohody.

         V Bruseli 18. júna 2009

            Za ETUC
            John Monks
            generálny tajomník
            v mene delegácie odborových zväzov

            Za BUSINESSEUROPE
            Philippe de Buck
            generálny riaditeľ

            Za UEAPME
            Andrea Benassi
            generálny tajomník

            Za CEEP
            Ralf Resch
            generálny tajomník

         (1)  Prečíslované na články 154 a 155 ZFEÚ.

         (2)  Prečíslované na článok 153 ods. 1 písm. c) a článok 157 ZFEÚ.

         (3)  Článok 2 Zmluvy o ES je zrušený a nahradený v podstate článkom 3 Zmluvy o Európskej únii, článok 3 ods. 1 Zmluvy o ES je zrušený a nahradený v podstate článkami 3 až 6 ZFEÚ, článok 3 ods. 2 Zmluvy o ES je prečíslovaný ako článok 8 ZFEÚ. Článok 13 Zmluvy o ES je prečíslovaný ako článok 19 ZFEÚ.

         (4)  Ú. v. ES L 45, 19.2.1975, s. 19.

         (5)  Ú. v. ES L 348, 28.11.1992, s. 1.

         (6)  Ú. v. ES L 46, 17.2.1997, s. 20.

         (7)  Ú. v. EÚ L 204, 26.7.2006, s. 23.


title: Smernica Komisie 2011/28/EÚ zo 4. marca 2011 , ktorou sa mení a dopĺňa smernica Rady 91/414/EHS s cieľom zaradiť kyselinu indolylmaslovú medzi účinné látky a ktorou sa mení a dopĺňa rozhodnutie Komisie 2008/941/ES  Text s významom pre EHP

text:
               5.3.2011

               SK

               Úradný vestník Európskej únie

               L 60/17

         SMERNICA KOMISIE 2011/28/EÚ
   zo 4. marca 2011,
   ktorou sa mení a dopĺňa smernica Rady 91/414/EHS s cieľom zaradiť kyselinu indolylmaslovú medzi účinné látky a ktorou sa mení a dopĺňa rozhodnutie Komisie 2008/941/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 1112/2002 (2) a (ES) č. 2229/2004 (3) sa stanovujú podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť vzhľadom na ich možné zaradenie do prílohy I k smernici 91/414/EHS. Uvedený zoznam zahŕňal kyselinu indolylmaslovú.

               (2)

               V súlade s článkom 24e nariadenia (ES) č. 2229/2004 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/941/ES z 8. decembra 2008 o nezaradení niektorých účinných látok, ktoré sú uvedené v prílohe I k smernici Rady 91/414/EHS, a odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie kyseliny indolylmaslovej.

               (3)

               V súlade s článkom 6 ods. 2 smernice 91/414/EHS predložil pôvodný oznamovateľ (ďalej len „žiadateľ“) novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Francúzsku, ktoré bolo nariadením (ES) č. 2229/2004 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/941/ES. Uvedená žiadosť takisto spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Francúzsko vyhodnotilo doplňujúce údaje, ktoré predložil žiadateľ, a pripravilo doplňujúcu správu. 26. januára 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 3. septembra 2010 predložil Komisii svoj záver v súvislosti s kyselinou indolylmaslovou (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, dodatočnú správu a záver úradu a sfinalizovali ich 28. januára 2011 v podobe revíznej správy Komisie o kyseline indolylmaslovej.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú kyselinu indolylmaslovú, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť kyselinu indolylmaslovú do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. Je preto vhodné žiadať, aby žiadateľ predložil ďalšie informácie potvrdzujúce neprítomnosť možnej klastogenicity kyseliny indolylmaslovej, tlak pary kyseliny indolylmaslovej spolu so štúdiou inhalačnej toxicity a prirodzenú pozaďovú koncentráciu kyseliny indolylmaslovej v pôde.

               (8)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti vymedzené smernicou 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom kyseliny indolylmaslovej, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín na každé plánované použitie v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutím 2008/941/ES sa stanovuje nezaradenie kyseliny indolylmaslovej a odobranie povolení na prípravky na ochranu rastlín obsahujúce uvedenú látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa kyseliny indolylmaslovej.

               (13)

               Preto je vhodné rozhodnutie 2008/941/ES zodpovedajúcim spôsobom zmeniť a doplniť.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/941/ES sa vypúšťa riadok týkajúci sa kyseliny indolylmaslovej.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom kyseliny indolylmaslovej ako účinnej látky.
   Do uvedeného dátumu overia najmä to, či sú splnené podmienky stanovené v prílohe I k uvedenej smernici týkajúce sa kyseliny indolylmaslovej s výnimkou tých, ktoré sú stanovené v časti B položky týkajúcej sa uvedenej účinnej látky a či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici alebo má k nej prístup.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom kyseliny indolylmaslovej ako jedinej účinnej látky alebo jednej z viacerých účinných látok, z ktorých všetky boli najneskôr do 31. mája 2011 uvedené v zozname v prílohe I k smernici 91/414/EHS, v súlade s jednotnými zásadami stanovenými v prílohe VI k smernici 91/414/EHS na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k uvedenej smernici týkajúcej sa kyseliny indolylmaslovej. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom kyseliny indolylmaslovej ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom kyseliny indolylmaslovej ako jednej z viacerých účinných látok zmenia a doplnia alebo odoberú povolenie v prípade potreby najneskôr do 31. mája 2015 alebo do dátumu určeného na takúto zmenu a doplnenie alebo odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 4. marca 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 168, 27.6.2002, s. 14.

      (3)  Ú. v. EÚ L 379, 24.12.2004, s. 13.

      (4)  Ú. v. EÚ L 335, 13.12.2008, s. 91.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky kyselina indolylmaslová z hľadiska posúdenia rizika pesticídov. Vestník EFSA (EFSA Journal) 2010;8(9):1720. [42 s.] doi:10.2903/j.efsa.2010.1720. Online verzia: www.efsa.europa.eu/efsajournal.htm.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „333

                     kyselina indolylmaslová
                     č. CAS: 133-32-4
                     č. CIPAC: 830

                        kyselina 4-(1H-indol-3-yl)maslová

                     ≥ 994 g/kg

                     1. júna 2011

                     31. mája 2021

                     ČASŤ A
                     Povolené môže byť len použitie ako rastový regulátor v prípade okrasných rastlín.
                     ČASŤ B
                     Na účely vykonávania jednotných zásad prílohy VI sa zohľadňujú závery revíznej správy týkajúcej sa kyseliny indolylmaslovej, sfinalizovanej Stálym výborom pre potravinový reťazec a zdravie zvierat 28. januára 2011, a najmä jej dodatky I a II.
                     Pri tomto celkovom hodnotení venujú členské štáty osobitnú pozornosť bezpečnosti operátorov a pracovníkov. V podmienkach povolenia je predpísané používanie primeraného osobného ochranného výstroja a opatrenia na zmiernenie rizika na účely zníženia vystavenia účinkom látky.
                     Príslušné členské štáty požiadajú o predloženie ďalších informácií potvrdzujúcich:

                                 a)

                                 neprítomnosť možnej klastogenicity kyseliny indolylmaslovej;

                                 b)

                                 tlak pary kyseliny indolylmaslovej spolu so štúdiou inhalačnej toxicity;

                                 c)

                                 prirodzenú pozaďovú koncentráciu kyseliny indolylmaslovej v pôde.

                           Príslušné členské štáty zabezpečia, aby žiadateľ predložil takéto potvrdzujúce informácie Komisii do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2001/57/ES z 25. júla 2001, ktorá mení a dopĺňa prílohy k smerniciam Rady 86/362/EHS, 86/363/EHS a 90/642/EHS o stanovení maximálnych hodnôt pre zvyšky pesticídov v obilninách, potravinách živočíšneho pôvodu a určitých produktoch rastlinného pôvodu, vrátane ovocia a zeleniny v uvedenom poradíText s platnosťou pre Európsky hospodársky priestor

text:
Dôležité právne oznámenie

|

32001L0057

Úradný vestník L 208 , 01/08/2001 S. 0036 - 0043

		Smernica Komisie 2001/57/ESz 25. júla 2001,ktorá mení a dopĺňa prílohy k smerniciam Rady 86/362/EHS, 86/363/EHS a 90/642/EHS o stanovení maximálnych hodnôt pre zvyšky pesticídov v obilninách, potravinách živočíšneho pôvodu a určitých produktoch rastlinného pôvodu, vrátane ovocia a zeleniny v uvedenom poradí(Text s platnosťou pre Európsky hospodársky priestor)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 86/362/EHS z 24. júla 1986 o stanovení maximálnych hodnôt pre zvyšky pesticídov v obilninách a pre obilniny [1], naposledy zmenenú a doplnenú smernicou Komisie 2001/48/ES [2], a najmä na jej článok 10,so zreteľom na smernicu Rady 86/363/EHS z 24. júla 1986 o stanovení maximálnych hodnôt pre zvyšky pesticídov v potravinách a pre potraviny živočíšneho pôvodu [3], naposledy zmenenú a doplnenú smernicou Komisie 2001/39/ES [4], a najmä na jej článok 10,so zreteľom na smernicu Rady 90/642/EHS z 27. novembra 1990 o stanovení maximálnych hodnôt pre zvyšky pesticídov v určitých produktoch rastlinného pôvodu a pre tieto produkty vrátane ovocia a zeleniny [5], naposledy zmenenú a doplnenú smernicou 2001/48/ES, a najmä na jej článok 7,so zreteľom na smernicu Rady 91/414/EHS z 15. júla 1991 týkajúcu sa umiestnenia produktov na ochranu rastlín na trhu [6], naposledy zmenenú a doplnenú smernicou Komisie 2001/49/ES [7], a najmä na jej článok 4 (1) f),keďže:(1) Existujúca aktívna látka, fluroxypyr, bola zahrnutá do prílohy I k smernici 91/414/EHS smernicou Komisie 2000/10/ES [8]. Komisia zatiaľ nestanovila žiadne harmonizované maximálne reziduálne hodnoty pre túto aktívnu látku. Harmonizácia maximálnych reziduálnych hodnôt je žiaduca tak z hľadiska zdravotníctva, ako aj z obchodného hľadiska.(2) Po začlenení tejto látky do prílohy I, členské štáty povolili množstvo produktov na ochranu rastlín, ktoré ju obsahujú, v súlade s článkom 4 smernice 91/414/EHS a stanovili maximálne reziduálne hodnoty ako požaduje jej článok 4 (1) f). Tieto povolenia sa týkajú tak použitia herbicídov v ovocných sadoch, ako aj herbicídov vyskytujúcich sa u jabĺk, olív, cibule, obilnín, na lúkach a pastvinách. Ako požaduje táto smernica, tieto úrovne a informácie, na ktorých sú založené, boli oznámené Komisii. Tieto informácie spolu s údajmi, ktoré sú k dispozícii z iných zdrojov, boli preštudované a sú postačujúce na dočasné stanovenie určitých maximálnych reziduálnych hodnôt.(3) Článok 5 smernice 86/363/EHS vyžaduje, aby boli dočasné maximálne reziduálne hodnoty pre živočíšne produkty, ktoré sú stanovené podľa článku 4 (1) f) smernice 91/414/EHS, uvedené v prílohe II k smernici 86/363/EHS.(4) Pri začlenení do prílohy I k smernici 91/414/EHS 30. novembra 1999 sa ukončilo technické a vedecké posúdenie fluroxypyru formou posudzovacej správy Komisie pre fluroxypyr. V tejto posudzovacej správe bola stanovená prijateľná denná dávka (ADI) pre fluroxypyr na 0,8 mg/kg hmotnosti tela/deň. Vystavenie sa spotrebiteľov počas ich života, čo sa týka potravinových produktov upravovaných s fluroxypyrom, sa posudzovalo a hodnotilo v súlade s postupmi a praktikami použitými v rámci Európskeho spoločenstva zohľadňujúc usmernenia uverejnené Svetovou zdravotníckou organizáciou [9] a bolo vypočítané, že maximálne reziduálne hodnoty stanovené v tejto smernici nepovedú k presiahnutiu tohto prijateľného denného prídelu (ADI).(5) Akútne toxické účinky vyžadujúce stanovenie akútnej referenčnej dávky neboli zaznamenané počas hodnotenia a diskusie, ktoré predchádzali začleneniu fluroxypyru do prílohy I k smernici 91/414/EHS.(6) Na účely zaistenia primeranej ochrany spotrebiteľa pred vystavením sa zvyškom v produktoch, pre ktoré nebolo poskytnuté povolenie, je rozumné stanoviť maximálne reziduálne hodnoty na nižšom limite analytického určenia pre všetky takéto produkty, na ktoré sa vzťahujú smernice 86/362/EHS, 86/363/EHS a 90/642/EHS. Stanovenie dočasných maximálnych reziduálnych hodnôt na úrovni spoločenstva nebráni členským štátom pri stanovení dočasných maximálnych reziduálnych hodnôt pre fluroxypyr v súlade s článkom 4 (1) f) smernice 91/414/EHS a prílohy VI k tomuto dokumentu.(7) Štyri roky sa považujú za dostatočné časové obdobie, počas ktorého sa stanoví väčšina ďalších použití fluroxypyru. Po tomto období sa môžu stať dočasné maximálne reziduálne hodnoty definitívnymi.(8) Obchodní partneri spoločenstva prekonzultovali úrovne stanovené v tejto smernici prostredníctvom Svetovej obchodnej organizácie a boli zvážené ich pripomienky k týmto úrovniam. Pre fluroxypyr nebol definovaný žiaden KÓDEX maximálnych reziduálnych hodnôt. Na základe predloženia prijateľných údajov Komisia posúdi možnosť stanovenia maximálnych reziduálnych hodnôt pre osobitné kombinácie pesticíd/plodina iné ako sú tie, ktoré sú uvedené v tomto dokumente.(9) Zohľadnili sa stanoviská Vedeckého výboru pre rastliny, najmä informácie a odporúčania týkajúce sa ochrany spotrebiteľov potravinových produktov ošetrených pesticídmi.(10) Táto smernica je v súlade so stanoviskom Stáleho výboru pre zdravotný stav rastlín,PRIJALA TÚTO SMERNICU:Článok 1V časti A prílohy II k smernici 86/362/EHS sú pridané nasledovné riadky:"Zvyšok pesticídu | Maximálna úroveň (mg/kg) |Fluroxypyr vrátane jeho éterov vyjadrený ako fluroxypyr | 0,1Jačmeň, ovos, ryža, triticale a pšenica |0,05 Iné obilniny |Článok 2Nasledovný riadok sa pridá k časti B prílohy II k smernici 86/363/EHS:"Zvyšok pesticídov | Maximálna hodnota (mg/kg) |Z mäsa, vrátane tuku, prípravkov z mäsa, vnútorností a živočíšnych tukov ako sú uvedené v prílohe I v rámci kódov KN 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 | Pre mlieko a mliečne výrobky uvedené v prílohe I v rámci kódov KN 0401, 0402, 040500 a 0406 | Čerstvých vajec v škrupinách, pre vtáčie vajcia a vaječné žĺtky uvedené v prílohe I v rámci kódov KN 040700 a 0408 |Fluroxypyr | 0,5 ex0206 Pečene | 0,05 | 0,05 |0,05 Iné produkty | | |Článok 3V prílohe II k smernici 90/642/EHS je pridaný stĺpec so záhlavím "Fluroxypyr" vrátane jeho esterov vyjadrený ako "fluroxypyr" uvedený v prílohe k tejto smernici.Článok 4Táto smernica nadobúda účinnosť dvadsiatym dňom odo dňa uverejnenia v Úradnom vestníku Európskych spoločenstiev.Členské štáty najneskôr do 28. februára 2002 uvedú do platnosti zákony, iné právne predpisy a administratívne opatrenia potrebné na zaistenie súladu s touto smernicou. Bezodkladne o tom informujú Komisiu.Tieto ustanovenia sa uplatňujú k 1. marcu 2002.Pri prijímaní týchto ustanovení členskými štátmi, majú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Členské štáty určia, ako sa vykoná takýto odkaz.Článok 5Táto smernica je adresovaná členským štátom.V Bruseli 25. júla 2001Za KomisiuDavid Byrnečlen Komisie[1] Ú. v. ES L 221, 7.8.1986, s. 37.[2] Ú. v. ES L 180, 3.7.2001, s. 26.[3] Ú. v. ES L 221, 7.8.1986, s. 43.[4] Ú. v. ES L 148, 1.6.2001, s. 70.[5] Ú. v. ES L 350, 14.12.1990, s. 71.[6] Ú. v. ES L 230, 19.8.2001, s. 1.[7] Ú. v. ES L 176, 29.6.2001, s. 61.[8] Ú. v. ES L 57, 2.3.2000, s. 28.[9] Usmernenia pre prisúdenie denného prídelu zvyškov pesticídov (revidované), ktoré boli pripravené programom GEMS/Potraviny v spolupráci s kódexom Výboru pre zvyšky pesticídov, uverejnené Svetovou zdravotníckou organizáciou 1997 (WHO/FSF/FOS/97.7).--------------------------------------------------PRÍLOHASkupiny a príklady jednotlivých produktov, na ktoré sa uplatňujú maximálne reziduálne hodnoty | Zvyšky pesticídov a maximálne reziduálne hodnoty (mg/kg) |Fluroxypyr vrátane jeho esterov vyjadrený ako fluroxypyr |1.Ovocie, čerstvé, sušené alebo nevarené, konzervované mrazením, bez pridaného cukru; orechy | 0,05 |i)CITRUSOVÉ OVOCIEGrapefruity | |Citróny | |Limety | |Mandarínky (vrátane klementínok a iných hybridov) | |Pomaranče | |Pomelá | |Iné | |ii)ORECHY ZO STROMOV (so škrupinou alebo bez škrupiny)Mandle | |Brazílske orechy | |Orechy kešu | |Gaštany | |Kokosové orechy | |Lieskové orechy | |Makadamové orechy | |Pekanové orechy | |Píniové oriešky | |Pistácie | |Vlašské orechy | |Iné | |iii)JABLKOVÉ OVOCIEJablká | |Hrušky | |Dule | |Iné | |iv)KÔSTKOVÉ OVOCIEMarhule | |Čerešne | |Broskyne (vrátane nektariniek a podobných hybridov) | |Slivky | |Iné | |v)BOBUĽOVINY A MALÉ OVOCIEa)Stolové hrozno a hrozno na vínoStolové hrozno | |Hrozno na víno | |b)Jahody (iné ako lesné) | |c)Kríkové ovocie (iné ako voľne rastúce)Černice | |Ostružiny | |Loganove černice (kríženec černice a maliny) | |Maliny | |Iné | |d)Iné malé ovocie a bobuľoviny (iné ako voľne rastúce)Čučoriedky | |Brusnice | |Ríbezle (červené, čierne a biele) | |Egreše | |Iné | |e)Voľne rastúce bobuľoviny a voľne rastúce ovocie | |vi)RÔZNEAvokáda | |Banány | |Datle | |Figy | |Kivi | |Maloplodé pomaranče | |Liči | |Mangá | |Olivy | |Plody mučenky | |Ananásy | |Granátové jablká | |Iné | |2.Zelenina, čerstvá alebo nevarená, mrazená alebo sušená | 0,05 |i)KOREŇOVÁ A HĽUZOVÁ ZELENINACvikla | |Mrkva | |Zeler | |Chren | |Slnečnica topinambur | |Paštrnák | |Koreň petržlenu | |Reďkovky | |Kozobrada pórolistá | |Sladké zemiaky | |Kvaky | |Repy | |Dioskórea | |Iné | |ii)CIBUĽOVÁ ZELENINACesnak | |Cibuľa | |Šalotka | |Jarný cesnak | |Iné | |iii)PLODOVÁ ZELENINAa)ĽuľkovitáParadajky | |Papriky | |Baklažány | |Iné | |b)Tekvicovitá – s jedlou šupkouUhorky | |Nakladačky | |Cukety | |Iné | |c)Tekvicovitá – s nejedlou šupkouDyne | |Patizóny | |Melóny vodové | |Iné | |d)Sladká kukurica | |iv)KAPUSTOVÁ ZELENINAa)Kvitnúca (druh Brassica)Brokolica | |Karfiol | |Iné | |b)Hlávková (druh Brassica)Ružičkový kel | |Hlávková kapusta | |Iné | |c)Listová (druh Brassica)Čínska kapusta | |Kel kučeravý | |Iné | |d)Kaleráb | |v)LISTOVÁ ZELENINA A ČERSTVÉ BYLINYa)Šalát a podobnéŽerucha | |Valeriánka poľná | |Šalát | |Locika lesná | |Iné | |b)Špenát a podobnéŠpenát | |Listy repy (mangold) | |Iné | |c)Žerucha | |d)Čakanka obyčajná | |e)BylinyKerblík krabilica | |Pažítka | |Petržlen kuchynský | |Zelerové listy | |Iné | |vi)STRUKOVINY (čerstvé)Fazuľa (nevylúpaná) | |Fazuľa (vylúpaná) | |Hrach (nevylúpaný) | |Hrach (vylúpaný) | |Iné | |vii)BYLOVÁ ZELENINA (čerstvá)Špargla | |Articoky kardové | |Zeler | |Fenikel | |Gulaté articoky | |Pór | |Rebarbora | |Iné | |viii)Hubya)Pestované huby | |b)Divo rastúce huby | |3.Strukoviny | 0,05 |Fazuľa | |Šošovica | |Hrach | |Iné | |4.Olejnaté semená | 0,05 |Ľanové semeno | |Arašidy | |Makové semená | |Sezamové semená | |Slnečnicové semená | |Semená repky olejnatej | |Sójové bôby | |Horčicové semená | |Semená bavlny | |Iné | |5.Zemiaky | 0,05 |Skoré zemiaky | |Výrobky zo zemiakov | |6.Čaj (listy a steblá, sušené, vykvasené alebo inak upravené z listov Camelia sinensis) | 0,1 |7.Chmeľ (sušený), vrátane chmeľových peletov a nekoncentrovaného prášku | 0,1 |--------------------------------------------------


title: Smernica Rady z 21. decembra 1977 o aproximácii právnych predpisov členských štátov o stieračoch a ostrekovačoch motorových vozidiel

text:
Dôležité právne oznámenie

|

31978L0318

Úradný vestník L 081 , 28/03/1978 S. 0049 - 0071 Fínske špeciálne vydanie: Kapitola 13 Zväzok 8 S. 0104  Grécke špeciálne vydanie: Kapitola 13 Zväzok 7 S. 0089  Švédske špeciálne vydanie: Kapitola 13 Zväzok 8 S. 0104  Španielske špeciálne vydanie: Kapitola 13 Zväzok 8 S. 0151  Portugalské špeciálne vydanie Kapitola 13 Zväzok 8 S. 0151

		Smernica Radyz 21. decembra 1977o aproximácii právnych predpisov členských štátov o stieračoch a ostrekovačoch motorových vozidiel(78/318/EHS)RADA EURÓPSKYCH SPOLOČENSTIEV,so zreteľom k Zmluve o založení Európskeho hospodárskeho spoločenstva, najmä na jej článok 100,so zreteľom na návrh Komisie;so zreteľom na stanovisko Zhromaždenia [1];so zreteľom na stanovisko Hospodárskeho a sociálneho výboru [2];keďže technické požiadavky, ktoré motorové vozidlá musia spĺňať podľa vnútroštátnych právnych predpisov, sa týkajú okrem iného systémov stierania a ostrekovania motorových vozidiel;keďže sa tieto požiadavky navzájom medzi členskými štátmi líšia; keďže je vzhľadom k tomu potrebné, aby všetky členské štáty prijali tie isté požiadavky, a to buď navyše k už existujúcim pravidlám alebo miesto nich, aby bolo najmä možné uplatniť u každého typu vozidla postup EHS typového schvaľovania, ktorý je predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3], zmenenú a doplnenú smernicou 78/315/EHS [4];keďže je žiadúce navrhnúť technické požiadavky tak, aby mali ten istý cieľ ako práce konané v tejto záležitosti v Európskej hospodárskej komisii;keďže tieto požiadavky platia pre motorové vozidlá kategórie M1 (medzinárodná klasifikácia motorových vozidiel je uvedená v prílohe I k smernici 70/156/EHS);keďže aproximácia vnútroštátnych právnych predpisov týkajúca sa motorových vozidiel zahŕňa vzájomné uznávanie testov vykonaných ktorýmkoľvek členským štátom na základe spoločných požiadaviek;keďže systémy ostrekovania sú už komercionalizované, a to formou výrobku predávaného samostatne ako aj namontovaného na vozidle; keďže ak môžu byť teraz overené pred montážou na vozidlo, môže sa uľahčiť ich voľný obeh tým, že bude zavedené typové schválenie EHS na také systémy, pričom sa budú pokladať za samostatné technické jednotky v zmysle článku 9a smernice 70/156/EHS,PRIJALA TÚTO SMERNICU:Článok 1Na účely tejto smernice "vozidlo" znamená akékoľvek motorové vozidlo kategórie M1, definované v prílohe I smernice 70/156/EHS, určené na prevádzku po ceste, majúce najmenej štyri kolesá a maximálnu konštrukčnú rýchlosť presahujúcu 25 km/h.Článok 2Žiadny členský štát nemôže odmietnuť udeliť EHS typové schválenie alebo vnútroštátne typové schválenie vozidla vzhľadom na systémy stierania a ostrekovania, ak:- také vozidlo spĺňa požiadavky príloh I až V týkajúce sa systémov stierania a ostrekovania,- taký systém ostrekovania, považovaný za samostatnú technickú jednotku v zmysle článku 9a smernice 70/156/EHS, spĺňa príslušné požiadavky prílohy I;- také vozidlo je vybavené systémom ostrekovania schváleným ako samostatná technická jednotka v zmysle článku 9a smernice 70/156/EHS, ktorý bol namontovaný podľa požiadaviek bodu 6.2.5. prílohy I.Článok 31. Žiadny členský štát nemôže odmietnuť alebo zakázať predaj alebo registráciu, uvedenie do prevádzky alebo používanie vozidiel z dôvodov týkajúcich sa:- systémov stierania a ostrekovania, ak tieto spĺňajú ustanovenia príloh I až V,- systému ostrekovania, ak bol schválený ako samostatná technická jednotka v zmysle článku 9a smernice 70/156/EHS a namontovaný podľa požiadaviek bodu 6.2.5 prílohy I.2. Žiadny členský štát nemôže zakázať uviesť na trh akýkoľvek systém ostrekovania považovaný za samostatnú technickú jednotku v zmysle článku 9a smernice 70/156/EHS, ak je konformný s typom, ktorému bolo udelené typové schválenie v zmysle článku 2, druhá zarážka.Článok 4Členský štát, ktorý udelil typové schválenie, vykoná nevyhnutné opatrenia na to, aby bol informovaný o akejkoľvek modifikácii časti alebo charakteristiky uvedených v bode 2.2 prílohy I. Príslušné orgány tohto členského štátu stanovia, či je potrebné vykonať ďalšie testy modifikovaného typu vozidla a vyhotoviť nový protokol. V prípade, že tieto testy ukážu, že ustanovenia tejto smernice nie sú splnené, modifikácia sa nepovolí.Článok 5Akékoľvek úpravy potrebné na prispôsobenie požiadaviek príloh I až VII technickému pokroku sa prijmú podľa postupu stanoveného v článku 13 smernice 70/156/EHS.Tento postup však neplatí na úpravy, ktorých účelom je zaviesť ustanovenia na systémy stierania a ostrekovania iných okien ako predných.Článok 61. Členské štáty prijmú opatrenia potrebné na dosiahnutie súladu s touto smernicou do osemnástich mesiacov od jej oznámenia a informujú o tom Komisiu.2. Členské štáty zabezpečia, aby znenie základných ustanovení vnútroštátnych právnych predpisov, ktoré prijmú v oblasti riadenej touto smernicou, boli zaslané Komisii.Článok 7Táto smernica je adresovaná členským štátom.V Bruseli 21. decembra 1977Za RadupredsedaJ. Chabert[1] Ú. v. ES C 118, 16.5.1977, s. 33.[2] Ú. v. ES C 114, 11.5.1977, s. 8.[3] Ú. v. ES L 42, 23.2.1970, s. 1.[4] Pozri stranu 1 tohto úradného vestníka.--------------------------------------------------ZOZNAM PRÍLOHPríloha I: | Rozsah platnosti, definície, žiadosť o EHS typové schválenie, EHS typové schválenie, špecifikácie, postup testu |Príloha II: | Postup stanovenia bodu H a skutočného uhlu sklonu operadla sedadla a overovania vzájomnej polohy bodov R a H a vzťahu medzi konštrukčným a skutočným uhlom sklonu operadla sedadla |Príloha III: | Metóda stanovenia rozmerových vzťahov medzi základnými referenčnými značkami na vozidle a trojrozmernou referenčnou sieťou |Príloha IV: | Postup stanovenia plôch výhľadu na predných oknách vozidiel kategórie M1 vo vzťahu k bodom V |Príloha V: | Špecifikácia testovacej zmesi na test systémov stierania a ostrekovania |Príloha VI: | Príloha k osvedčeniu o EHS typovom schválení vozidla vzhľadom k systémom stierania a ostrekovania predného okna |Príloha VII: | Osvedčenie o EHS typovom schválení samostatnej technickej jednotky |--------------------------------------------------